CELEX: C2006/143/19
Language: et
Date: 2006-06-17 00:00:00
Title: Kohtuasi C-274/04: Euroopa Kohtu (esimene koda)  6. aprilli 2006.  aasta otsus (Finanzgericht Hamburgi (Saksamaa) esitatud eelotsusetaotlus) — ED & F Man Sugar Ltd  versus  Hauptzollamt Hamburg-Jonas (Põllumajandus — Määrus nr 3665/87 — Eksporditoetused — Sanktsiooni määramine pärast seda, kui toetuse sissenõudmise otsus oli lõplikult jõustunud — Sanktsiooni määramise otsuse läbivaatamise võimalikkus)

17.6.2006   
            
            
               ET
            
            
               Euroopa Liidu Teataja
            
            
               C 143/10
            
         Euroopa Kohtu (esimene koda) 6. aprilli 2006. aasta otsus (Finanzgericht Hamburgi (Saksamaa) esitatud eelotsusetaotlus) — ED & F Man Sugar Ltd versus Hauptzollamt Hamburg-Jonas
   (Kohtuasi C-274/04) (1)
   
   (Põllumajandus - Määrus nr 3665/87 - Eksporditoetused - Sanktsiooni määramine pärast seda, kui toetuse sissenõudmise otsus oli lõplikult jõustunud - Sanktsiooni määramise otsuse läbivaatamise võimalikkus)
   (2006/C 143/19)
   Kohtumenetluse keel: saksa
   Eelotsusetaotluse esitanud kohus
   Finanzgericht Hamburg
   Põhikohtuasja pooled
   
      Hageja: ED & F Man Sugar Ltd
   
      Kostja: Hauptzollamt Hamburg-Jonas
   Kohtuasja ese
   Eelotsusetaotlus — Finanzgericht Hamburg — Komisjoni 27. novembri 1987. aasta määruse (EMÜ) nr 3665/87, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad (EÜT L 351, lk 1) (muudetud komisjoni 2. detsembri 1994. aasta määrusega (EÜ) nr 2945/94 (EÜT L 310, lk 57), artikli 11 lõigete 1 ja 3 tõlgendamine — Sanktsioonid liiga suure toetuse nõudmise korral — Siseriiklike ametiasutuste ja kohtute õigus eksportijale sanktsiooni määramise otsuse peale esitatud kaebusega seotud menetluse raames vaadata uuesti läbi lõplikult jõustunud alusetult makstud summade sissenõudmise otsus — Ühenduse õiguse väär tõlgendamine
   Resolutiivosa
   Komisjoni 27. novembri 1987. aasta määruse (EMÜ) nr 3665/87, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad (muudetud komisjoni 2. detsembri 1994. aasta määrusega (EÜ) nr 2945/94) artikli 11 lõike 1 esimest lõiku tuleb tõlgendada selliselt, et nimetatud sätte alusel tehtud otsusega määratud sanktsiooni peale esitatud kaebusega seotud menetluse raames on siseriiklike ametiasutuste ja kohtute pädevuses kontrollida, kas eksportija taotles eksporditoetuse saamiseks kohaldatavast suuremat toetust, olenemata asjaolust, et nimetatud artikli lõike 3 esimeses lõigus ette nähtud sissenõudmise otsus jõustus lõplikult enne sanktsiooni määramise otsuse tegemist.
   
      (1)  ELT C 228, 11.9.2004.